一直都好想試百味堂既雪糕，終於有機會去試下百味堂位於k-11既地下中庭，鋪頭唔算大，但門面放左幾張櫈比人坐今次試左最簡單既原味牛奶雪糕($48)雪糕好重奶味，唔係個啲好平既假牛奶味而雪糕既質感都好特別，唔係軟雪糕既texture，我個人覺得比較似雪芭佢融化既速度冇一般雪糕咁快，唔會食到好狼狽，又可以慢慢enjoy而雪糕筒都好脆好好食。雖然用$48黎食一支雪糕都真係幾奢侈，但味道確實唔錯，一支既份量足夠兩個人一齊食，大家不妨一試！